Sog‘liqni saqlash vazirligi 20 aprel kuni O‘zbekistonda jami 27 828 nafar kishi COVID-19ga qarshi emlangani haqida xabar berdi. Shu tariqa ayni kungacha mamlakatda koronavirus infeksiyasiga qarshi emlangan fuqarolar soni 458 555 nafarga yetdi. 20 aprel kunidagi emlash ko‘rsatkichlari bo‘yicha yuqori o‘rinlarni: Namangan viloyati (3864 nafar),   Farg‘ona viloyati (3532 nafar),   Samarqand viloyati (3245 nafar) band qildi. Koronavirusga qarshi emlangan jami aholi soni: Farg‘ona viloyatida 66 381 nafar,   Namangan viloyatida 47 841 nafar,   Andijon viloyatida 46 639 nafar,   Samarqand viloyatida 43 394 nafarni tashkil qilmoqda.